Komission direktiivi 2000/24/EY,

annettu 28 päivänä huhtikuuta 2000,

hedelmien ja vihannesten torjunta-ainejäämien enimmäismäärien vahvistamisesta annetun neuvoston direktiivin 76/895/ETY, viljojen torjunta-ainejäämien enimmäismääristä annetun neuvoston direktiivin 86/362/ETY, eläinkunnasta peräisin olevissa elintarvikkeissa ja niiden pinnassa olevien torjunta-ainejäämien enimmäismäärien vahvistamisesta annetun neuvoston direktiivin 86/363/ETY ja torjunta-ainejäämien enimmäismäärien vahvistamisesta tietyille kasvikunnasta peräisin oleville tuotteille, mukaan lukien hedelmät ja vihannekset, annetun neuvoston direktiivin 90/642/ETY liitteiden muuttamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon hedelmien ja vihannesten torjunta-ainejäämien enimmäismäärien vahvistamisesta 23 päivänä marraskuuta 1976 annetun neuvoston direktiivin 76/895/ETY(1), sellaisena kuin se on viimeksi muutettuna direktiivillä 97/41/EY(2), ja erityisesti sen 5 artiklan,

ottaa huomioon viljojen torjunta-ainejäämien enimmäismääristä 24 päivänä heinäkuuta 1986 annetun neuvoston direktiivin 86/362/ETY(3), sellaisena kuin se on viimeksi muutettuna komission direktiivillä 1999/71/EY(4), ja erityisesti sen 10 artiklan,

ottaa huomioon eläinkunnasta peräisin olevissa elintarvikkeissa ja niiden pinnassa olevien torjunta-ainejäämien enimmäismäärien vahvistamisesta 24 päivänä heinäkuuta 1986 annetun neuvoston direktiivin 86/363/ETY(5), sellaisena kuin se on viimeksi muutettuna direktiivillä 1999/71/EY, ja erityisesti sen 10 artiklan,

ottaa huomioon torjunta-ainejäämien enimmäismäärien vahvistamisesta tietyille kasvikunnasta peräisin oleville tuotteille, mukaan lukien hedelmät ja vihannekset, 27 päivänä marraskuuta 1990 annetun neuvoston direktiivin 90/642/ETY(6), sellaisena kuin se on viimeksi muutettuna direktiivillä 1999/71/EY, ja erityisesti sen 7 artiklan,

sekä katsoo seuraavaa:

(1) Viljojen ja kasviperäisten tuotteiden osalta, mukaan lukien hedelmät ja vihannekset, jäämien enimmäismäärät vahvistetaan sen mukaan, mikä on kasveille tehokkaan suojan antava pienin mahdollinen määrä torjunta-ainetta käytettäessä sitä niin, että jäämä on mahdollisimman alhainen sekä toksikologisesti hyväksyttävä etenkin luonnonsuojelun kannalta sekä arvioitaessa saantia ravinnon välityksellä. Eläinperäisten elintarvikkeiden jäämien enimmäismäärät vahvistetaan sen mukaan, kuinka suuri on torjunta-aineilla käsiteltyjen viljojen ja kasviperäisten tuotteiden kulutus, josta aiheutuu jäämiä eläimiin ja eläintuotteisiin, ottaen tarvittaessa huomioon eläinlääkinnässä käytettyjen lääkkeiden välittömät vaikutukset.

(2) Jäämien enimmäismääriksi vahvistetaan analyysiherkkyyden alaraja, kun kasvinsuojeluaineiden sallittavasta käytöstä ei seuraa elintarvikkeissa tai niiden pinnalla havaittavissa olevia torjunta-aineiden jäämiä tai kun sallittavaa käyttöä ei ole tai kun jäsenvaltioiden salliman käytön tukena ei ole ollut tarvittavia tietoja tai kun kolmansissa maissa käytön tukena ei ole ollut tällaisia tarvittavia tietoja, ja käytöstä on seurannut yhteisön markkinoille mahdollisesti tulevissa elintarvikkeissa tai niiden pinnalla olevia torjunta-aineiden jäämiä.

(3) Torjunta-ainejäämien enimmäismääriä olisi arvioitava jatkuvasti uudelleen. Enimmäismääriä voidaan muuttaa uuden tietämyksen ja tutkimustulosten huomioon ottamiseksi.

(4) Aramiitin, barbaanin, klooribentsilaatin, klorfensonin, kloroksuronin, klorbensidin, 2,2-bis(4-etyylifenyyli)-1,1-dikloorietaanin ja diallaatin käyttö ei enää ole yhteisössä sallittua, tai ne eivät enää ole yhteisössä käytössä. Aramiitti- ja klorfensonijäämät poistettiin neuvoston direktiivin 76/895/ETY liitteestä II neuvoston direktiivillä 82/528/ETY(7), eikä niitä ole sen jälkeen lisätty neuvoston asetusten 86/362/ETY, 86/363/ETY ja 90/642/ETY liitteisiin. Klorbensidi- ja 2,2-bis(4-etyylifenyyli)-1,1-dikloorietaanijäämät poistettiin neuvoston direktiivin 76/895/ETY liitteestä II neuvoston direktiivillä 93/58/ETY(8), eikä niitä ole sen jälkeen lisätty neuvoston asetusten 86/362/ETY, 86/363/ETY ja 90/642/ETY liitteisiin. Kaikki nämä torjunta-ainejäämät on tarpeen lisätä neuvoston direktiivien 86/362/ETY, 86/363/ETY ja 90/642/ETY liitteisiin niiden käytön asianmukaisen valvonnan mahdollistamiseksi ja kuluttajien suojelemiseksi.

(5) Klorbufaamin ja metoksikloorin rajoitettu käyttö on yhteisössä yhä sallittua. Sallitun käytön ei voida olettaa aiheuttavan havaittavissa olevia jäämiä ravinnossa. Näiden jäämien enimmäismäärät on vahvistettu neuvoston direktiivin 76/895/ETY liitteessä II.

(6) Barbaania, klorbufaamia, klooribentsilaattia, kloroksuronia, diallaattia ja metoksiklooria koskevien torjunta-ainejäämien vahvistamiseksi yhteisön tasolla neuvoston direktiivin 76/895/ETY säännökset on tarpeen siirtää neuvoston asetuksiin 86/362/ETY, 86/363/ETY ja 90/642/ETY. Joitakin näistä säännöksistä olisi muutettava tekniikan ja tieteen edistyksen sekä kansallisella ja yhteisön tasolla tapahtuvien käyttöä ja käytön sallimista koskevien muutosten mukaisesti.

(7) Sekä yhteisön käyttämät että Codex Alimentariuksen suosittamat jäämien enimmäismäärät vahvistetaan ja arvioidaan samankaltaisin menetelmin. Klooribentsilaattia lukuun ottamatta Codex Alimentariuksessa ei vahvistettu tehoaineille jäämien enimmäismääriä. Klooribentsilaatille Codex Alimentariuksessa vahvistetut jäämien enimmäismäärät on poistettu(9). Kasvinsuojeluaineiden salliminen kolmansissa maissa saattaa edellyttää suurempien torjunta-ainemäärien käyttöä tai lyhyempiä sadonkorjuuta edeltäviä varoaikoja kuin yhteisössä sallitut ja edellyttää siten korkeampia torjunta-ainejäämien määriä. Yhteisön kauppakumppaneita on kuultu tässä direktiivissä vahvistettavista enimmäismääristä Maailman kauppajärjestön välityksellä, ja niiden mainittuja enimmäismääriä koskevat huomautukset on otettu huomioon ja niistä on keskusteltu pysyvässä kasvinsuojelukomiteassa. Euroopan yhteisö selvittää määrättyjen torjunta-aine/viljelykasvi-yhdistelmien jäämien enimmäismäärien vahvistamismahdollisuutta tuontia varten sille toimitettujen hyväksyttävien tietojen pohjalta.

(8) Tässä direktiivissä säädettyjä jäämien enimmäismääriä on mahdollisesti tarkistettava kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(10), sellaisena kuin se on viimeksi muutettuna komission direktiivillä 1999/80/EY(11), 8 artiklan 2 kohdassa vahvistetussa työohjelmassa säädetyn tehoaineiden uudelleenarvioinnin yhteydessä.

(9) Teessä olevan kartappijäämän enimmäismääräksi vahvistettiin Codex Alimentariukseen sisältyvien tietojen perusteella yhteisön lainsäädännössä 20 mg/kg. Codex-komitea suositteli torjunta-ainejäämiä käsitelleessä 29. kokouksessaan kaikkia tehoainejäämien enimmäisrajoja poistettaviksi(12).

(10) Direktiivin 86/363/ETY liitteessä I ja II olevissa CN-koodien kuvauksissa ilmenneet epäselvyydet ovat johtaneet ongelmiin direktiivin 86/363/ETY 7 artiklan mukaista ilmoitusmenettelyä varten otettavien näytteiden luokittelussa.

(11) DDT:n käyttö kasvinsuojeluaineena ei ole sallittua yhteisössä. Yhteisön lainsäädännössä DDT jäämien enimmäismääräksi linnunmunissa ja munankeltuaisissa vahvistettiin neuvoston direktiivillä 93/57/ETY(13) 0,1 mg/kg sen mahdollisuuden varalta, että ympäristössä jäljellä oleva saastuminen saattaisi nostaa munien DDT-jäämiä. Yhteisön jäsenvaltioissa ja Norjassa tehdyn munien DDT-jäämiä koskevan seurannan tiedot osoittavat, että enimmäismäärää voitaisiin alentaa.

(12) Tämä direktiivi on pysyvän kasvinsuojelukomitean lausunnon mukainen,

ON ANTANUT TÄMÄN DIREKTIIVIN:

1 artikla

Muutetaan direktiivin 76/895/ETY liite II seuraavasti:

1. Poistetaan klooribentsilaattia, kloroksuronia ja metoksiklooria koskevat tiedot.

2. Korvataan ryhmä "barbaani, klorprofaami, klorbufaami" nimikkeellä "klorprofaami".

3. Korvataan ryhmä "diallaatti, triallaatti" nimikkeellä "triallaatti".

2 artikla

Muutetaan direktiivi 86/362/ETY seuraavasti:

Lisätään liitteessä II olevaan A osaan seuraavat torjunta-ainejäämät:

>TAULUKON PAIKKA>

3 artikla

Muutetaan direktiivi 86/363/ETY seuraavasti:

1. Lisätään liitteessä II olevaan A osaan seuraavat torjunta-ainejäämät:

>TAULUKON PAIKKA>

2. Lisätään liitteessä II olevaan B osaan seuraavat torjunta-ainejäämät:

>TAULUKON PAIKKA>

3. Korvataan liitteessä I olevan sarakkeen "Tavaran kuvaus" nimikettä ex 0208 vastaava teksti tekstillä "Muu kotieläiminä pidettyjen kyyhkysten ja kaniinien sekä riistan liha ja muut syötävät osat, tuore, jäähdytetty tai jäädytetty".

4. Korvataan liitteessä II olevissa A ja B osan taulukoiden sarakkeessa "liha" ilmaus "ex 0201" ilmauksella "0201".

5. Korvataan liitteessä II olevassa A osan taulukon linnunmuniin ja munankeltuaisiin liittyvässä sarakkeessa DDT:tä koskeva arvo 0,1 mg/kg arvolla 0,05 mg/kg.

4 artikla

Muutetaan direktiivi 90/642/ETY seuraavasti:

1. Lisätään liitteeseen II seuraavat torjunta-ainejäämät:

>TAULUKON PAIKKA>

2. Korvataan saksankielisessä tekstissä liitteissä I ja II olevassa kohdassa "2.5(a) Salat u.ä." sana "Kopfsalat" sanalla "Salat".

3. Korvataan hollanninkielisessä tekstissä liitteissä I ja II olevassa kohdassa "2.5(a) Sla en dergelijke" sanat "Kropsla/ijsbergsla" sanalla "Sla".

4. Vahvistetaan kartapin enimmäismääräksi teessä (kuivatut lehdet ja lehtiruodit, fermentoitu ja muu, Camellia sinensis -laji) 0,1 (*) mg/kg (missä (*) tarkoittaa tämän tason olevan analyysiherkkyyden alarajalla).

5 artikla

1. Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä.

2. Jäsenvaltioiden on vahvistettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 2000. Niiden on ilmoitettava näistä toimenpiteistä komissiolle viipymättä.

3. Jäsenvaltioiden on sovellettava näitä säännöksiä 1 päivästä tammikuuta 2001.

4. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

6 artikla

Tämä direktiivi on osoitettu kaikille jäsenvaltioille.

Tehty Brysselissä 28 päivänä huhtikuuta 2000.

Komission puolesta

David Byrne

Komission jäsen

(1) EYVL L 340, 9.12.1976, s. 26.

(2) EYVL L 184, 12.7.1997, s. 33.

(3) EYVL L 221, 7.8.1986, s. 37.

(4) EYVL L 194, 27.7.1999, s. 36.

(5) EYVL L 221, 7.8.1986, s. 43.

(6) EYVL L 350, 14.12.1990, s. 71.

(7) EYVL L 234, 9.8.1982, s. 1.

(8) EYVL L 211, 23.8.1993, s. 6.

(9) ALINORM 93/24A.

(10) EYVL L 230, 19.8.1991, s. 1.

(11) EYVL L 210, 10.8.1999, s. 13.

(12) ALINORM 97/24A Liite II.

(13) EYVL L 211, 23.8.1993, s. 1.